**RADA ŠKOLY**

**Zápisnica zo zasadnutia Rady školy zo dňa 13.02.2020**

***Dátum konania:*** 13.02.2020

***Účasť:*** viď prezenčná listina

***Program:*** 1. Otvorenie – privítanie

 2. Výberové konanie na riaditeľa Základnej školy v Šenkviciach

 3. Zloženie funkcie člena RŠ

 4. Oboznámenie sa s návrhom rozpočtu školy na kalendárny rok 2020

 5. Výsledky hospodárenia

 6. Vyhodnotenie výchovno-vzdelávacích výsledkov za prvý polrok

 7. Plánovaný zápis do 1. ročníka

 8. Diskusia, rôzne

1. Zasadnutie otvorila a členov privítala predsedníčka RŠ pani Hurajtová. Prítomných členov oboznámila s programom zasadnutia. Na zasadnutí privítala pani riaditeľku školy Ivetu Rimanovú, ktorá členov informovala hodnotiacou správou, výsledkami hospodárenia, oboznámila členov s pripravovaným zápisom žiakov do 1.ročníka a rozpočtom na rok 2020. Predsedníčka určila zapisovateľa: Mgr. Veroniku Novákovú Predsedníčka určila overovateľa zápisnice: Mgr. Alexandru Stránsku
2. Predsedníčka členov informovala o vypísanom výberovom konaní na obsadenie funkcie riaditeľa Základnej školy v Šenkviciach, s nástupom 28.03.2020. Prihlášky treba posielať do 26.02.2020, predpokladaný termín výberového konania je 11.03.2020.
3. Predsedníčka informovala členov RŠ o zložení funkcie členky RŠ. Pani Holecová nie je členkov RŠ, pretože sa stala hlavnou kontrolórkou obce od 04.02.2020. Z obce bude delegovaný nový člen RŠ, ktorého navrhne obecné zastupiteľstvo. Zasadnutie Obecného zastupiteľstva v Šenkviciach sa uskutoční 13.02.2020.
4. Návrh rozpočtu na rok 2020, 2021 a 2022

Obecné zastupiteľstvo v Šenkviciach prijalo dňa 19.12.2019 návrh rozpočtu.

 Návrh rozpočtu - **1 065 981,-€**

1. Výsledky hospodárenia

Rozpočet rozpočtovej organizácie bol schválený obecným zastupiteľstvom. Počas roka 2019 boli vyplácané zamestnancom tarifné platy, príplatky za triednictvo, príplatky u riadiacich pracovníkov, osobné príplatky, kreditné príplatky, príplatky za zač. pedagogických pracovníkov, odmeny a odvody do poisťovní. Od septembra 2019 na základe požiadavky škola získala dotáciu aj na asistenta učiteľa, dve asistentky boli prijaté. Dotácia zo ŠR na mzdy pokryla potreby osobných nákladov zamestnancov školy. Za veľmi úspešné umiestnenie v biblickej olympiáde a v gymnastike získala škola dodatočne aj dotáciu za mimoriadne výsledky žiakov, ktoré boli použité na odmeny pedagogických zamestnancov, ktorí pripravovali žiakov na tieto súťaže. Nespotrebované finančné prostriedky z roku 2018 vo výške 18.180,62 eur boli použité na predovšetkým na úhradu energií a základných tovarových nákupov ako čistiace, kancelárske a učebné pomôcky a použité do 31.3.2019. Finančné prostriedky na vzdelávacie poukazy boli použité na vyplatenie mzdy za prácu v záujmových krúžkoch. Finančné prostriedky na školu v prírode a lyžiarsky výcvik sa vyčerpali na daný účel v plnom rozsahu. Vedenie pokračovalo v roku 2019 v doplňovaní novej IKT techniky, nákup a výmena poškodenej IKT. Boli zakúpené 3 pylónové tabule, nový nábytok do tried, kompletná kuchynská linka do novej učebne techniky, traktorová kosačka, nové žinenky na hodiny TSV.Do školskej jedálne pribudli pracovné nerezové stoly. Menšie učebné pomôcky sa nakupovali priebežne. Predpokladá sa, že počet prvákov pre školský rok 2020/2021 sa zvýši opäť a zrejme už nebudú postačujúce 3 triedy. Škola nedisponuje žiadnym priestorom, ktorý by sa na tento účel dal využiť, preto už v budove školy nebude možné rozšíriť kapacitu tried.

1. V šk. roku 2019/20 navštevuje ZŠ 401 žiakov, z toho 10 žiakov študuje v zahraničí. V Prvý stupeň navštevuje 202 žiakov, druhý stupeň navštevuje 199 žiakov. Študujúci podľa IVVP (integrovaní): 21 (11 žiakov na 1.st., 10 žiakov na 2.st.) Odporučenie na asistenta učiteľa majú 4 žiaci ( + 1 počas roka). Žiaci s odporučenými úľavami: 17. Prospech: 1. st.: 202 žiakov, 6 neklasifikovaných (v zahraničí), 189 žiakov prospelo s vyznamenaním, z toho 109 jednotkárov. 2. st.: 199 žiakov, z toho 4 neklasifikovaní (v zahraničí), 94 žiakov prospelo s vyznamenaním, z toho 28 jednotkárov. Neprospievajúci žiaci sú traja. Pedagogická rada udelila tieto výchovné opatrenia:
* 40 pochvál za výborný prospech
* 11 pokarhaní za nedodržiavanie školského poriadku a nevhodné správanie
* Pedagogickou radou boli schválené znížené známky zo správania dvom žiakom.

 Dochádzka: celkovo vymeškaných 13 477 hodín (13 450 ospravedlnených, 27 neospravedlnených). Najviac vymeškaných hodín priemer/žiak – 43,44 hodín - 1.A , 50,12 hodín – 9.A (výber SŠ – DOD) 20.11.2019 sa uskutočnilo celoslovenské testovanie žiakov piateho ročníka. Žiaci boli testovaní zo slovenského jazyka a matematiky. Výsledky testovania:

**Matematika:**

priemerná úspešnosť našej školy - **74,9%**

priemerná úspešnosť v SR - národný priemer - **63,4%**

**Slovenský jazyk:**

priemerná úspešnosť našej školy - **73,4%**

priemerná úspešnosť v SR - národný priemer - **64,8%**

Žiaci sa pravidelne zúčastňujú a reprezentujú školu na rôznych súťažiach, olympiádach, športových podujatiach.

1. Zápis do 1. ročníka je naplánovaný na 16.04. 2020 v súlade s VZN obce. Očakávaný počet žiakov, podľa stavu v MŠ, je 70 žiakov. 7 žiakov má odklad povinnej školskej dochádzky z minulého roka. Zápis bude i tento rok pripravovaní zážitkovou formou. Deti prejdú jednoduchým testom školskej zrelosti, ktorý realizujú pani učiteľky z prvého stupňa. Ak si všimnú nejaké problémy odporúčajú rodičov do CPPPaP v Pezinku, kde môžu deti získať odklad školskej dochádzky. Podľa predbežných výsledkov budú v školskom roku 2020/2021, 4 triedy prvákov.

O všetkých aktivitách, ktoré škola organizuje pre žiakov sa dočítate na webovej stránke školy /[www.zssenkvice.edupage.org](http://www.zssenkvice.edupage.org) /, ktorá sa pravidelne aktualizuje, ako aj fotogalériu školy.

1. V bode rôzne sme zaoberali aktuálnymi problémami školy. 3 učiteľky sú dlhodobo PN, 2 učiteľky nastúpia na MD. Členovia RŠ sa zaujímali o nadstavbu školy, keďže kapacita školy je nepostačujúca. Podľa informácii je už projekt na nadstavbu hotový. Čaká sa na finančné zdroje a odsúhlasenie staveného povolenia. Spolu s nadstavbou, by mala byť realizovaná aj modernizácia školskej kuchyne.

Pani riaditeľka informovala o kyberšikane na sociálnych sieťach – Instagram. Žiaci si vytvorili účet, kde nevhodným spôsobom komentovali prácu učiteľov, nevhodne sa vyjadrovali. Šikana bude ďalej riešená s vedením školy.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ podpis predsedu Rady školy

Katarína Hurajtová

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ zapisovateľ

Mgr. Veronika Nováková

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ overovateľ